พระดร.อนิลธัมมสากิโย ผู้ช่วยเลขานุการสมเด็จพระสังฆราช ให้สัมภาษณ์ถึงพระอาการของสมเด็จพระสังฆราช ว่า สมเด็จพระสังฆราชทรงมีพลานามัยแข็งแรงสมบูรณ์ดี บรรทมและเสวยได้ดี ไม่มีพระอาการอย่างอื่นแทรกซ้อน ทรงมีความจำดี สามารถจดจำผู้ที่ฯ และพระสงฆ์ผู้ถวายงานได้เป็นอย่างดี และรับสั่งได้มากขึ้น ส่วนเรื่องพระเนตรทรงอ่านหนังสือและมองเห็นได้โดยไม่ต้องทรงสวมแว่นตา"สมเด็จพระสังฆราชตรัสถามถึงเรื่องข่าวสารบ้านเมือง พระองค์จะทอดพระเนตรจากทีวี และทรงรับทราบถึงเหตุการณ์ต่างๆ ได้เป็นอย่างดี ตลอดจนสามารถตรัสเชื่อมโยงเรื่องราวที่เกิดขึ้นให้พระสงฆ์ที่ถวายงานได้อีกด้วย นอกจากนั้น พระองค์ทรงมีพระราชประสงค์ลงปาฏิโมกข์ในพระอุโบสถวัดบวรนิเวศทุกวันพระ ทรงประนมพระหัตถ์เองและสวดมนต์ตามไปด้วย พร้อมทั้งตรัสถามถึงจำนวนพระสงฆ์ที่ลงพระอุโบสถด้วย"พระดร.อนิลด้านพระ/NNสะท้านจิตตวโร ผู้ช่วยเลขานุการสมเด็จพระสังฆราชอีกรูปหนึ่ง ให้สัมภาษณ์ว่า ได้รับแจ้งมาว่าในเวลา 10.00 น. วันที่ 3 ตุลาคม นายธานินทร์กรัยวิเชียร องคมนตรี จะเป็นผู้แทนพระองค์ อัญเชิญดอกไม้พระราชทานของพระบาทสมเด็จพระเจ้าอยู่หัว และสมเด็จพระนางเจ้าฯถพระบรมราชินีนาถมาถวายแด่สมเด็จพระสังฆราช ณ พระอุโบสถวัดบวรนิเวศ รวมถึงจะมีผู้แทนกรรมการมหาเถรสมาคม (มส.) เจ้าคณะใหญ่จีนนิกายและอนัมนิกาย นายอภิรักษ์ โกษะโยธิน ผู้ว่าราชการกรุงเทพมหานคร นายปรีชา กันธิยะ อธิบดีกรมการศาสนา ฯ ถวายสักการะถวายพระพร ส่วนผู้แทนคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข (คปค.) ยังไม่ได้ประสาน
พระดร.อนิลธัมมสากิโย ผู้ช่วยเลขานุการสมเด็จพระสังฆราชทรงลงปาฏิโมกข์ในพระอุโบสถวัดใด 
วัดบวรนิเวศ